Infopäevale on oodatud ettevõtjad, kes soovivad parandada oma ettevõtte ekspordipotentsiaali või keda huvitab Jaapani tudengite kaasamine oma meeskonda või kes tahavad end Jaapanis  täiendada.    Euroopa Liidu ja Jaapani tööstuskoostöö keskus tutvustab lähemalt ettevõtjatele mõeldud koolitusvõimalusi Jaapanis ning ettevõttesiseseid koolitusi Jaapani ja Euroopa üliõpilastele. Näiteks Vulcanus programmi raames saavad Eesti ettevõtjad oma ettevõttesse kaheksaks kuuks praktikale võtta Jaapani juhtivate ülikoolide üliõpilasi, kelle töötasu kaetakse programmi vahenditest. Samuti saavad Eesti üliõpilased suunduda sama programmi raames praktikale Jaapani ettevõtetesse.    Teatavasti on Eestis probleemiks, et ettevõtetes napib rahvusvahelist kogemust ja oma tooteid ei osata välisturgudel reklaamida. Jaapani teabepäev annab suurepärase ülevaate võimalustest, kuidas paremini oma tooteid sealsel turul reklaamida. Jaapani 129-miljoniline turg võiks olla paljudele Eesti ettevõtjatele vägagi ahvatlev, siiani on asjad jäänud stoppama selle taha, et teadmised selle osas on väga piiratud.    Teabepäeva kohta vaata lähemalt siit >>